Angelė Vilutytė-Rimševičienė

Angelė Vilutytė-Rimševičienė (1943 m. birželio 29 d. Kūriniuose, Kaltanėnų valsčiuje – 2022 m. birželio 27 d. Vilniuje)Angelė Vilutytė-Rimševičienė 1943 06 29 – 2022 06 27. „Versmės“ leidykla. 2022-06-29. Nuoroda tikrinta 2026-02-01. – Lietuvos kalbininkė, leksikografė, dėstytoja, vertėja, redaktorė.

 Biografija 
1966 m. baigė Vilniaus universitetą, klasikinės filologijos studijas – graikų kalbas.svencioniukrastas.lt / Mylėdami savo kalbą, mylėkime savo gimtąjį kraštą; Algis Jakštas | 2022 m. birželio 25 d. 1966–2010 m. dirbo Lietuvių kalbos ir literatūros instituto Leksikografijos centre. 1975–1982 m. dėstė lotynų kalbą Vilniaus pedagoginiame universitete, 1988–2007 m. Vilniaus universiteto Medicinos fakultete.

 Mokslinė veikla 
A. Vilutytė-Rimševičienė – akademinio „Lietuvių kalbos žodyno“ autorė (t. 10-20) ir redaktorė (t. 19-20). Daug dirbo rengiant „Lietuvių kalbos žodyno“ elektroninį variantą (2005 m., atnaujintas 2008 ir 2013 m.), Frazeologijos žodyną (2001 m.). Į lietuvių kalbą išvertė Sabinos Filipčak-Novickos, Zofijos Grech-Žmijevskos vadovėlį aukštųjų mokyklų studentams medikams Lingua Latina ad usum medicinae studentium (2004, 2010 m.).

Kalbininkė paskelbė aktualių straipsnių lietuvių dialektologijos, kalbos kultūros, teatro klausimais. Užrašė virš 70 000 leksikos vienetų su sakiniais „Lietuvių kalbos žodyno“ kartotekai (iš jų – 40 000 iš gyvosios kalbos ir gimtosios tarmės), konsultavo rinkėjus ir pradedančiuosius rašyti žodyno tekstą, organizavo leksikos duomenų rinkimą. 2008 m. išleido „Kaltanėnų šnektos žodyną“. O parašytą knygą „Gimtinės kalbos lobiai“ kurią 2022 m. išleido „Versmės“ leidykla,versme.lt / Angelė Vilutytė-Rimševičienė „Gimtinės kalbos lobiai“; nuoroda tikrinta: 2022.06.11 2022 m. birželio 11 d pristatė savo gimtinės seniūnijos centro Kaltanėnų miestelio bibliotekoje.svencioniukrastas.lt / Mylėdami savo kalbą, mylėkime savo gimtąjį kraštą; Algis Jakštas | 2022 m. birželio 25 d.

A. Vilutytė-Rimševičienė dalyvavo leksikos rinkimo ekspedicijose Pelesoje, Rodūnioje, Degučiuose, Žilinuose, Adutiškyje ir kitur. Rinko medžiagą ir nagrinėjo J. A. Pabrėžos leksikografinį palikimą.

 Įvertinimas 
 1996 m. Lietuvos mokslo premija.

 Šaltiniai 

Kategorija:Lietuvos kalbininkai
Kategorija:Lietuvos mokslo premijos laureatai